Als Electors 
Catalanistes 



Ens dirigim a tots els catalanistes veritables i molt especialment als que r 
precisament per creure prestar son major concurs a la causa de la llibertat de 
Catalunya, s’hagin sentit o se sentin amics i simpatitzants d’Acció Catalana. 
Precisament per amor a la causa de Catalunya els hi demanem avui el vot per 
a la candidatura que presenta la Lliga Regionalista. 

No se’n presenta cap altra, avui, amb possibilitats d’èxit, que us pugui 
oferir plenes garanties de catalanisme. Tots els noms-que la componen tenen 
una significació i una història. Homes que s’han envellit en les lluites per la 
causa de Catalunya, començades en aquells temps difícils en què sols uns 
centenars d’homes gosaven enlairar-ne la bandera; homes que han definit i 
han ensenyat i propagat la doctrina;~joves d’alta intel·ligència, la paraula dels 
quals ha estat posada sempre al servei dels ideals fonamentals del nostre poble. 
Homes que han patit persecució per la fermesa del seu amor a Catalunya r 
sostingut amb dignitat no superada. 

^Preferireu que aquests catalanistes, d’ara i de sempre, siguin postergats 
per altres homes, les idealitats dels quals amb prou feines tenen cap relació 
amb la causa de Catalunya, o, que en temps no massa llunyans, la combatien 
decididament? ^Consentireu sobretot, que contra els catalanistes de sempre 
surtin triomfants tants candidats que no la senten ni la podran sentir mai la 
causa de Catalunya, encara que avui, els uns per disciplina a la major clarivi¬ 
dència d’un cap, els altres, pel desig d’ostentar la representació de Barcelona, 
dissimulin la fonda animadversió als ideals catalanistes, i llur absoluta incom¬ 
patibilitat amb l’esperit i amb la cultura de Catalunya? 

Penseu el què pot succeir si dubteu^en donar els vost- ;s vots a la candida¬ 
tura catalanista de la Lliga. Hom parla de la presentació de candidats per 
minories, d’homes que evidentment són catalanistes, però que és absolutament 
impossible que puguin sortir elegits en les circumstàncies actuals, davant per 
davant de les altres candidatures d’Esquerra Republicana, del Partit Radical i 
de la Lliga Regionalista. Tot vot donat a candidats que no puguin sortir no 
és solament un vot perdut, sinó que facilita el triomf dels candidats que no 
voldríeu que sortissin. 

Penseu en Catalunya. *Oblideu recels i desconfiances i baralles d’ahir, i 
amb el pensament en l’endemà, voteu a qui en el Parlament espanyol pugui 
parlar, conseqüentment i patriòticament, per a Catalunya. 

Així us ho demanen, 

Molts catalanistes 

